கடலூர் மாவட்ட ஆட்சியர் அலுவலகத்தில் திங்கள்கிழமை நடைபெற்ற பொதுமக்கள் குறைதீர் நாள் கூட்டத்தில், விருத்தாசலம் வட்டம், சிறுவரப்பூர் கிராமத்தைச் சேர்ந்த ராஜா மனைவி செல்வி ஆட்சியரிடம் மனு அளித்தார். அந்த மனுவில் கூறியிருப்பதாவது: எனது கணவர் ராஜா தனியார் பேருந்து நிறுவனத்தில் ஓட்டுநராகப் பணியாற்றி வந்தார். கடந்த ஆண்டு அவரை விருத்தாசலத்தைச் சேர்ந்த சிலர் தொடர்புகொண்டு, சவூதிஅரேபியா நாட்டில் ஓட்டுநர் வேலை உள்ளதாகவும், மாதம் ரூ.60 ஆயிரம் சம்பளம் தருவதாகவும் கூறினர். இதற்கு ரூ.1 லட்சம் செலுத்தி விட்டு விசா பெற்றுச்செல்லலாம் என்றும் தெரிவித்தனர். இதன்படி பணம் செலுத்தி, கடந்த 22.11.2016 அன்று சவூதி அரோபியாவுக்கு ராஜா சென்றார்.